ТЕНДЕНЦИЯ ЗА МАСОВО ОТКРИВАНЕ НА КАФЕНЕТА В РУСИЯ 

На руския пазар работят повече от 5 хиляди заведения за обществено хранене тип кафенета, чиято дейност се оценява на 130 милиарда рубли с потенциал от 1 трилион рубли. Това са данни от проучването на компания Knight Frank. В края на 2018 г., само в Москва, продажбите на кафе в кафенетата възлизат на 30 млрд. рубли, а за десет години тази цифра може да достигне 120 млрд. рубли.
Анализаторите обясняват експлозивният ръст на откриване на кафенета с факта, че руснаците, за разлика от жителите на други страни, все още консумират по-малко кафе. Така, средно, всеки жител на Русия пие около 21 литра кафе годишно (41 литра в Москва), докато финландците и шведите пият по 200 литра годишно, в Германия - 180 литра, в Норвегия - 150 литра, в САЩ - 100 литра. Говорейки за потенциала от 1 трилион рубли, авторите на проучването отбелязват също, че такива обеми в Русия ще бъдат постигнати в рамките на десет години, ако в страната значително не намалеят свободните площи за достъпен наем и ако няма продължително влошаване на покупателната способност.
Според данни на Knight Frank, годишният прираст на всички видове кафенета в Русия възлиза средно на 3%, а кафенета от типа „кафе за вкъщи“ - 7%. За това способства развитието на културата на консумация на кафейни напитки (ръст на търсенето) и достъпното навлизане на пазара (за откриване на кафене от типа „кафе за вкъщи“ са достатъчни 500 000 рубли).
Тенденцията се потвърждава и от данните от изследването на компанията Business Planer: например, посещаемостта на традиционните кафенета (кафе с храна) в Русия е намаляла с 11%, а трафикът в кафенетата coffee-to-go се е увеличил с 23%. Това е свързано с по-динамичния начин на живот, особено за младата група потребители и с намаляването на потребителските възможности (чаша кафе coffee-to-go е по-евтино от аналогична позиция в кафене).
Днес в Москва има повече от 1 000 заведения, тип кафене или кафе-бар, а повече от половината от тях работят под формата на coffee-to-go, като сумарно представляват около 5% от пазара за обществено хранене в Москва. В столицата се стараят да разполагат кафенетата на централните и пешеходни улици, в бизнес центровете и търговските центрове. Картата на кафенетата се разширява благодарение на програмата „Моята улица” и подобряващата се система за градски транспорт. В течение на близките 5 години се очаква увеличение на броя на кафенетата в столицата поне с 3 пъти.
https://marketmedia.ru